CELEX: 31992R1752
Language: el
Date: 1992-06-30
Title: Κανονισμός (ΕΟΚ) αριθ. 1752/92 του Συμβουλίου της 30ής Ιουνίου 1992 για τον καθορισμό, για την περίοδο εμπορίας 1992/93, των μηνιαίων προσαυξήσεων της τιμής κατωφλίου για την ενεργοποίηση, της τιμής στόχου και της ελάχιστης τιμής για τα πίσα, τα κουκιά και τα φούλια

Avis juridique important

|

31992R1752

Κανονισμός (ΕΟΚ) αριθ. 1752/92 του Συμβουλίου της 30ής Ιουνίου 1992 για τον καθορισμό, για την περίοδο εμπορίας 1992/93, των μηνιαίων προσαυξήσεων της τιμής κατωφλίου για την ενεργοποίηση, της τιμής στόχου και της ελάχιστης τιμής για τα πίσα, τα κουκιά και τα φούλια  

Επίσημη Εφημερίδα αριθ. L 180 της 01/07/1992 σ. 0020 - 0021

ΚΑΝΟΝΙΣΜΟΣ (ΕΟΚ) αριθ. 1752/92 ΤΟΥ ΣΥΜΒΟΥΛΙΟΥ της 30ής Ιουνίου 1992 για τον καθορισμό, για την περίοδο εμπορίας 1992/93, των μηνιαίων προσαυξήσεων της τιμής κατωφλίου για την ενεργοποίηση, της τιμής στόχου και της ελάχιστης τιμής για τα πίσα, τα  κουκιά και τα φούλιαΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982, περί ειδικών μέτρων για τα πίσα, τα κουκιά, τα φούλια και τα γλυκά λούπινα (1), και ιδίως το άρθρο 2α,  την πρόταση της Επιτροπής (2),  Εκτιμώντας:  ότι, σύμφωνα με το άρθρο 2α του κανονισμού (ΕΟΚ) αριθ. 1431/82, θα πρέπει να καθοριστούν, για την περίοδο εμπορίας 1992/93, τα ποσά κατά τα οποία η τιμή κατωφλίου για την ενεργοποίηση, η τιμή στόχου και η ελάχιστη τιμή των πίσων, κουκιών και φουλιών  αυξάνονται, αντίστοιχα, μηνιαία, κατά τη διάρκεια περιόδου που θα καθοριστεί, από την αρχή του τρίτου μήνα της περιόδου εμπορίας, και να καθοριστεί ο αριθμός των μηνών κατά τους οποίους εφαρμόζονται οι προσαυξήσεις αυτές- ότι οι προσαυξήσεις αυτές, ίσες για κάθε μήνα, πρέπει να καθοριστούν αφού ληφθούν υπόψη οι μέσες δαπάνες αποθεματοποίησης και το επίπεδο των επιτοκίων που διαπιστώνονται στην Κοινότητα.  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο εμπορίας 1992/93, το ποσό των μηνιαίων προσαυξήσεων της τιμής στόχου και της ελάχιστης τιμής των πίσων, των κουκιών και των φουλιών καθορίζεται σε 0,158 Ecu ανά 100 χιλιόγραμμα.  2. Οι προσαυξήσεις που αναφέρονται στην παράγραφο 1 εφαρμόζονται σύφωνα με τον πίνακα που περιλαμβάνεται στο παράρτημα.  Άρθρο 2  1. Για την περίοδο εμπορίας 1992/93, το ποσό των μηνιαίων προσαυξήσεων της τιμής κατωφλίου για την ενεργοποίηση των πίσων, των κουκιών και των φουλιών καθορίζεται σε 0,35 Ecu ανά 100 χιλιόγραμμα.  2. Οι προσαυξήσεις που αναφέρονται στην παράγραφο 1 εφαρμόζονται σύμφωνα με τον πίνακα που περιλαμβάνεται στο παράρτημα.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται απο την 1η Ιουλίου 1992.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 30 Ιουνίου 1992.  Για το Συμβούλιο Ο Πρόεδρος Arlindo MARQUES CUNHA (1) ΕΕ αριθ. L 162 της 12. 6. 1982, σ. 28. Κανονισμός που τροποποιήθηκε τελευταία από τον κανονισμό (ΕΟΚ) αριθ. 1750/92 (βλέπε σελίδα 17 της παρούσας Επίσημης Εφημερίδας).(2) ΕΕ αριθ. C 119 της 11. 5. 1992, σ. 41.   ΠΑΡΑΡΤΗΜΑ      (σε Ecu/100 kg) Μήνας Ιούλιος 1992 Αύγουστος 1992 Σεπτέμβριος 1992 Οκτώβριος 1992 Νοέμβριος 1992 Δεκέμβριος 1992 Ιανουάριος 1993 Φεβρουάριος 1993 Μάρτιος 1993 Απρίλιος 1993 Μάιος 1993 Ιούνιος 1993 Μηνιαίες προσαυξήσεις που εφαρμόζονται στην τιμή στόχου και στην ελάχιστη τιμή 0 0 0,158 0,316 0,474 0,632 0,790 0,948 1,106 1,264 1,264 1,264 Μηνιαίες προσαυξήσεις που εφαρμόζονται στην τιμή κατωφλίου για την ενεργοποίηση 0 0 0,350 0,700 1,050 1,400 1,750 2,100 2,450 2,800 2,800 2,800